MK «Rovdehorn» (1919)



MK «Rovdehorn» 
 1919: Levert fra Gunvald Ottesen, Sagvåg på Stord som lokalrutebåt «Rovdehorn» til P/r Peder Nedrelid, Ole Lillerovde, Karl Liane, Peder V. Svendsen & Andreas S. Rovde, Rovde / Ålesund.
 1921: solgt til Møre Fylkes Ruteselskap, Molde / Ålesund.
 29. april 1940: Rekvirert av direktør Stenmark i MRF for å frakte et følge med last fra fergekaien i Molde til utsiden av det ventende britiske krysseren HMS «Glasgow». Følget besto i realiteten av kong Haakon, regjeringsmedlemmer m.fl., -i alt 18-20 personer derav 4 kvinner, samt deler av Norges gullbeholdning fra Molde. «Rovdehorn» måtte gå flere turer med gullbeholdningen som var pakket i forseglede tønner og små kasser. Også lokalrutebåt «Legona» deltok i denne transporten.
 Oktober 1944: «Rovdehorn» avgikk Ålesund i rute i tett snøkave. Hadde mye dekkslast inkludert et piano som sto surret til styrehusfronten. Ved Ongelsneset på Stavset i Hjørundfjorden gikk båten rett i fjellveggen. Etter bestikket skulle man da ha befunnet seg midtfjords og man antar at det var pianoet som må ha påvirket båtens kompass. Etter sammenstøtet med fjellet seg «Rovdehorn» fra land igjen med stor lekkasje. Kaptein Petter Erstad gikk derfor inn til land igjen. Stuert Petter Røvereit hoppet fra baugen og inn på land og klarte med mye slit å feste en line i den glatte fjellsiden. Like etter gikk lyset om bord. I stummende mørke fikk likevel kaptein og styrmann låret BB-livbåt og besetning og passasjerer reddet seg ombord. SB-livbåt rakk man ikke å sjøsette før «Rovdehorn» sank på dypt vann.

Se også
 Møre og Romsdal Fylkesbåtar
 Gulltransporten

Kilder
 Artikkel om «Rovdehorn»s forlis av Johan Kaare Tenfjord i bladet «Nostalgibølgen»  2/2010
 Jens Chr. Egenæs

Sjøfart i Møre og Romsdal
Motorskip
Skip fra 1919
Skip bygget i Norge
Skip sluttseilt 1944
Artikler i sjøfart-prosjektet